
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 7,800 στρεμμάτων στη θέση Πλα- 
καριά της Κοινότητας Βιτάλων Ν. Εύβοιας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός ορίων του αιγιαλού και δημιουργία ζώνης παραλίας 
στη θέση «ΑΥΛΩΝΑΣ» Κοινότητας Μεσαργού, νήσου Λέσβου, 
μπροστά από την ιδιοκτησία του Χρήστου Σακαράκα. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αποχαρακτηρισμός χώρου υπό στοιχεία ΑΒΓΔΕΖΑ στο Άλσος 
Προμπονά (στο Ο.Τ. 152 περιοχή 95) από χώρο πρασίνου σε οι¬ 
κοδομήσιμο και συγκεκριμένα σε χώρο Δημοτικού Κυλι¬ 
κείου.. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1810 (1) 

Κήρυξη αναδασωτέας έκτασης 7,800 στρεμμάτων στη θέση Πλακαριά 
της Κοινότητας Βιτάλων Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70 και την 550/16.1.1986 απόφαση του Νομάρχη Εύβοιας 
«περί αναθέσεως αρμοδιοτήτων υπογραφής υπηρεσιακών εγγρά¬ 
φων». 

2. Τις διατάξεις του άρθρου 117 παράγρ. 3 του Συντάγματος της 
Χώρας. 

3. Τις διατάξεις του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και ειδικότερα α) του άρ¬ 
θρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας α) 160417/1180/ 
8.7.80, β) 182447/3049/24.9.80. 

5. Την 2460/5.8.91 αναφορά του Δασαρχείου Αλιβερίου περί κηρύ- 
ξεως αναδασωτέας δασικής έκτασης 7,800 στρεμμάτων στη θέση Πλα- 
καριά του διακατεχόμενου δάσους Βιτάλων που κάηκε την 17.7.91, 
αποφασίζουμε: 

Κηρύσσουμε αναδασωτέα με σκοπό την διατήρηση του χαρακτήρα 
της δασικής έκτασης και την προστασία και ανάπτυξη της δασικής βλά¬ 
στησης με φυσική αναγέννηση την έκταση εμβαδού (7,800) επτά 
στρεμμάτων και οκτακόσιων χιλιοστών του στρέμματος που βρίσκεται 
στη θέση Πλακαριά Κοινότητας Βιτάλων Ν. Εύβοιας, προσδιορίζεται 
από τα στοιχεία ΑΒΓΔΑ και έχει όρια: 

Ανατολικά: Διακατεχόμενες δασικές εκτάσεις. 

Δυτικά: Διακατεχόμενες δασικές εκτάσεις. 

Βόρεια: Διακατεχόμενες δασικές εκτάσεις. 

Νότια: Διακατεχόμενες δασικές εκτάσεις, 
όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 13 Αυγούστου 1991 

Με εντολή Νομάρχη 
Ο Διευθυντής 

ΖΗΣΗΣ ΣΤΑΜΑΤΟΥΚΟΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2762 (2) 

Καθορισμός ορίων του αιγιαλού χαι δημιουργία ζώνης παραλίας στη 

θέση «ΑΥΛΩΝΑΣ» Κοινότητας Μεσαργού, νήσου Λέσβου, μπροστά 

από την ιδιοκτησία του Χρήστου Σαχαράχα. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις των άρθρων 1 μέχρι χαι 7 του Α.Ν. 2344/1940 
«περί αιγιαλού χαι παραλίας», όπως τροποποιήθηχαν χαι συμπληρώθη¬ 
καν με τις διατάξεις: α) Του άρθρου 13 του Ν. 1078/1980 χαι β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ. Β') χοιιής από¬ 
φασης των Υπουργών Προεδρίας Κυβερνήσεως χαι Οικονομικών «Ανα¬ 
μόρφωση Συλλογικών Οργάνων Γνωμοδοτικής χαι Αποφασιστικής Αρ¬ 
μοδιότητας του Υπουργείου Οικονομικών». 

3. Την από 3 Μαΐου 1990 έκθεση της επιτροπής καθορισμού των 
ορίων του αιγιαλού κοίΐ παραλίας και θέσεων αμμοληψίας», που καθό¬ 
ρισε τα όρια αιγιαλού και της παραλίας στην περιοχή «ΑΥΛΩΝΑΣ» Κοι¬ 
νότητας Μεσαργού, νήσου Λέσβου, Νομού Λέσβου και το από Ιανουάριο 
1990 τοπογραφικό διάγραμμα με κλίμακα 1:500 του Παράσχου Νικ. 
Τσεσμελή Τοπογράφου Μηχανικού που θεωρήθηκε στις 26.4.1990 
από τη Δ/νση Τεχνικών Υπηρεσιών της Νομαρχίας Λέσβου και συνοε- 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 544,5/273/91/Σ. 745/20.6.1991 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α’/1955 «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρο 1 παρ. 1 του Ν. 3200/1955 αρμοδιότητος των Νομαρχών, 
(αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχικαού επιπέδου, αποφασί¬ 
ζουμε: 

1. Επικυρώνουμε την από 8 Μαΐου 1990 έκθεση της Επιτροπής κα¬ 
θορισμού των ορίων του αιγιαλού και παραλίας και θέσεων αμμολη¬ 
ψίας, καθώς και το από Ιανουάριο 1990 τοπογραφικό διάγραμμα, που 
το συνδεύει, το οποίο συντάχθηκε από τον Παράσχο Νικ. Τσεσμελή, Το¬ 
πογράφο Μηχανικό με κλίμακα 1:500 και θεωρήθηκε την 26.4.1990 
από τη Δ/νση Τεχν. Υπηρ. Νομού Λέσβου επί του οποίου η πιο πάνω 
Επιτροπή, καθόρισε τα όρια του αιγιαλού, με συνεχή κόκκινη γραμμή 
στην θέση «ΑΥΛΩΝΑΣ», Κοινότητας Μεσαγρού, νήσου Λέσβου, Νομού 
Λέσβου, μπροστά από την ιδιοκτησία του Χρήστου Σακαράκα και τα 
όρια της παραλίας με συνεχή κίτρινη πολυγωνική γραμμή στην ίδια ως 
άνω θέση. 

Η απόφαση αυτή με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Μυτιλήνη, 14 Αυγούστου 1991 
Ο Νομάρχης 

ΓΕΩΡΓΙΟΣ ΦΩΤΕΙΝΟΠΟΥΛΟΣ 


ΕΚΘΕΣΗ 

της Επιτροπής καθορισμού ορίων αιγιαλού και παραλίας και θέσεων 
αμμοληψίας, δια τον καθορισμό το πρώτον των ορίων του αιγιαλού 
και της παραλίας και θέσεων αμμοληψίας στη θέση ΑΥΛΩΝΑ κόλ¬ 
που Γέρας, Κοινότητος Μεσαγρού νήσου Λέσβου, Νομού Λέσβου 
προ ιδιοκτησίας Σακαράκα Χρήστου. 

Στην Μυτιλήνη την 8.5.1990 οι υπογεγραμμένοι: 

1. Καρδακάρης Σπυρίδων, Προϊστάμενος της Κτηματικής Υπηρ. 
Λέσβου, ως Πρόεδρος. 

2. Ψαρρός Νικόλαος, Προϊστάμενος Δ.Τ.Υ.Ν. Λέσβου, ως μέλος και 

3. Κολοντούρος Νικόλαος, Υποπλοίαρχος Λ.Σ. νόμιμος αναπληρω¬ 
τής του Λιμενάρχη Μυτιλήνης τούτου κωλυομένου, 

αποτελούντες την Επιτροπή καθορισμού ορίων αιγιαλού και παρα¬ 
λίας και θέσεων αμμοληψίας, δυνάμει των άρθρων 74 και 75 του Π.Δ. 
636/77, σε συνδυασμό με την Ο 208/181/26.4.82 (ΦΕΚ 214/ 
26.4.82 τ. Β') κοινή απόφαση των Υπουργών Προεδρίας της Κυβερνή¬ 
σεως και Οικονομικών, και της 2271/21.12.89 Απόφασης Νομάρχη 
Λέσβου, συγκληθείσα με την 1244/2.5.90 πρόσκληση του Προέδρου 
αυτής, μεταβήκαμε επί τόπου στην προαναφερομένη περιοχή, την 

4.5.90. 

Λαμβάνοντες υπ’ όψιν: 

α. Την από 31.1.90 αίτηση του Σακαράκα Χρήστου με την οποία ζη¬ 
τείται ο καθορισμός των ορίων του αιγιαλού και της παραλίας στην 
ανωτέρω περιοχή. 

β. Το υπό του Παράσχου Νικ. Τσεσμελή, Τοπογράφου Μηχανικού, 
συνταχθέν τον μήνα Ιανουάριο 1990, με κλίμακα 1:500 τοπογραφικό 
και υψομετρικό δίαγραμμα, ηλεγμένο για την ακρίβεια της αποτύπω¬ 
σης από τον Γιδιώτη Βασίλειο, υπάλληλο της ΔΤΥ Ν. Λέσβου την 
26.4.90 και θεωρημένο από τον Προϊστάμενο της αυτής Υπηρεσίας 
Νικ. Ψαρρό. 

γ. Τις διατάξεις του Α.Ν. 2344/40, όπως τροποποιήθηκε και συ¬ 
μπληρώθηκε και τις διατάξεις του Ν. 1337/83 και τις σχετικές προς 
τούτο Δ.'3474/970 ΠΟΛ 105/29.7.83 και Ν. 505 253 ΠΟΛ 69/ 
30.3.84 διαταγές του Υπουργείου Οικονομικών. 

δ. Την εκ της επιτόπιου μεταβάσεως στην παραπάνω περιοχή σχη- 
ματισθείσα αντίληψη περί του πλάτους της βρεχομένης ζώνης της ξηράς 
και των λοιπών συναφών στοιχείων, ήτοι: 

I. Ότι η ακτή είναι στα δυο άκρα της βραχώδης με μεγάλη υψομε¬ 
τρική διαφορά και στο μέσον ομαλή επίπεδη και αμμώδης. 

II. Ότι οι άνεμοι είναι συνήθως ανατολικοί έως νοτιοανατολικοί, η 
ένταση των οποίων δύναται να φθάσει τα 3 - 4 μποφώρ και το ύψος 
των κυμμάτων 0,50 - 0,80 μέτρα, αποφασίζει: 

καθορίζει επί του ως άνω τοπογραφικού διαγράμματος: 

Α. Με συνεχή κόκκινη πολυγωνική γραμμή την οριογραμμή του αι- 
γιαλού, υπό στοιχεία 1,2,3,.16, της οποίας οι κορυφές εξασφαλίζο¬ 

νται με σταθερά σημεία. 

Β. Με συνεχή κίτρινη πολυγωνική γραμμή την οριογραμμή της πα¬ 
ραλίας, υπό στοιχεία 1’,2’,3',.16", της οποίας οι κορυφές εξασφαλ^' 

ζονται ομοίως με σταθερά σημεία και έχει σταθερή απόσταση 10 μέ¬ 
τρων από την οριογραμμή του αιγιαλού επειδή δεν εξυπηρετούνται οι 
σκοποί της παρ. I του άρθρου 7 του Α.Ν. 2344/1940. 

Γ. Σημειούται ότι υπάρχουν χτίσματα επί της ζώνης της παραλίας, 
τα οποία δεν εξαιρούνται. 

Δ. Δεν βρέθηκαν στοιχεία για την ύπαρξη παλαιού αιγιαλού. 

Ο Πρόεδρος 

ΣΠΥΡΙΔΩΝ ΚΑΡΔΑΚΑΡΗΣ 
Τα Μέλη 


ΝΙΚ. ΨΑΡΡΟΣ ΝΙΚ. 


ΚΟΛΟΥΤΟΥΡΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 21024/333 (3) 

Αποχαρακτηρισμός χώρου υπό στοιχεία ΑΒΓΔΕΖΑ στο Άλσος Προ- 
μπονά (στο Ο.Τ. 152 περιοχή 95) από χώρο πρασίνου σε οικοδομή¬ 
σιμο και συγκεκριμένα σε χώρο Δημοτικού Κυλικείου. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικώτερα το άρθρο 9. 

2. Τις διατάξεις του Ν. 1577/85 (ΦΕΚ 210/Α). 

3. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 (ΦΕΚ 220/Α) 
Ν. Δ/γμα και με την παραγρ. 3 του άρθρου 34 του Ν. 1577/85 (ΦΕΚ 
210/Α). 


4. Τις διατάξεις του υπ’ αριθ. 183/1986 Π. Δ/τος (ΦΕΚ 70/Α) και 
ειδικώτερα το άρθρο 1 (παρ. 1 εδ. α). 

5. Την υπ’ αριθ. 19η γνωμοδότηση του Συμβουλίου Χωροταξίας, οι¬ 
κισμού και Περιβάλλοντος Νομαρχίας Αθηνών της 21ης Συνεδρίασης 
της 21.6.91, αποφασίζουμε: 

1) Τον αποχαρακτηρισμό χώρου υπό στοιχεία ΑΒΓΔΕΖΑ στο Άλσος 
Προμπονά (Ο.Τ. 152 περιοχή 95) από χώρο πρασίνου σε χώρο οικοδο¬ 
μήσιμο και συγκεκριμένα σε χώρο Δημοτικού Κυλικείου, όπως φαίνεται 
στο Τοπογραφικό Διάγραμμα σε κλίμακα 1:500 που συνοδεύει την 
Απόφαση και δημοσιεύεται μαζί της. 

2) Η ισχύς της Απόφασης αρχίζει από την ημερομηνία Δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Αυγούστου 1991 
Ο Νομάρχης 

ΓΙΑΝΝΗΣ ΕΜΜ. ΑΓΓΕΛΙΔΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




